polyglot-tagger/wikipedia-language-snippets-filtered huggingface dataset:
Gruppi muntanjużi oħra bi struttura ġeoloġika simili huma mifruxa tul ix-xmara Piave lejn il-Lvant – id-Dolomiti d'Oltrepiave; u 'l bogħod mix-xmara Adige lejn il-Punent – id-Dolomiti di Brenta . Grupp iżgħar jissejjaħ Piccole Dolomiti , u jinsab bejn il-provinċji ta' Trentino, Verona, u Vicenza.
Għalkemm hija magħrufa bħala Patission, isem din it-triq nbidel għal Triq 28 ta’ Ottubru, li tikkommemora l-ġurnata fl-1940 meta d-dittatur Grieg Ioannis Metaxas irrifjuta id-direttivi tad-dittatur Taljan Benito Mussolini li l-Greċja tissottometti għall-kontroll Taljan, u b’hekk bdiet il-Gwerra Griega-Taljana.
Fiż-żona nstab ukoll trab dakkari li jmur lura għas-seklu 5 Q.K., meta r-reġjun ta' Piemonte kien post ta' kuntatt u ta' skambju bejn l-Etruski u ċ-Ċeltiċi: fil-fatt għadhom jintuża kelmiet Etruski u Ċeltiċi, partikolarment b'rabta mal-inbid, fid-djalett lokali.
Matul l-Imperu Ruman, Plinju x-Xiħ iddeskriva r-reġjun bħala wieħed mill-iżjed favorevoli għat-tkabbir tad-dwieli f'għamla ta' vinji fl-Italja tal-qedem, u Strabo kiteb ukoll dwar il-btieti tar-reġjun.
Is-sit jinsab fiċ-ċentru tar-reġjunt ta' Piemonte, fil-Majjistral tal-Italja, u tniżżel fil-lista tas-Siti ta' Wirt Dinji tal-UNESCO bħala "pajsaġġ kulturali", ladarba huwa r-riżultat tax-xogħol ikkombinat tan-natura u tal-bniedem.
Il-Pajsaġġ tal-Vinji ta' Piemonte: Langhe-Roero u Monferrato huwa l-isem uffiċjali ta' Sit ta' Wirt Dinji tal-UNESCO magħmul minn "ħames żoni distinti tat-tkabbir tad-dwieli għall-inbid b'pajsaġġi straordinarji", flimkien mal-Kastell ta' Grinzane Cavour fir-reġjun ta' Piemonte, l-Italja.
Wara li rnexxielu jasal sal-aħħar għaxar finalisti fejn kull ġimgħa kien qed jiġi eliminat kantant minn fosthom, fil-5 ta' Diċembru, Kevin laħaq il-finali tant prestiġjuża ta' Idol 2008 li saret nhar it-12 ta' Diċembru.
Ezattament gurnata wara gheluq zmienu fl-10 ta’ Gunju, gewwa l-Istadium Nazzjonali ta’ Ullevi fl-Isvezja, qabel il-loghba ghall-Kwalifikazzjoni tat-Tazza tad-Dinja bejn Malta u l-Isvezja, Kevin ser ikun prezenti biex ikanta l-innijiet taz-zewg timijiet nazzjonali.
Huwa mahsub ukoll li Kevin ser jiehu sehem fil-‘Melodifestivalern’ li huwa il-Festival tal-Kanzunetta Svediza ghall-Ewropa li minnu ir-rebbieh jew rebbieha jintaghzel biex jirraprezenta l-Isvezja is-sena d-diehla ghal Eurovision Song Contest gewwa in-Norvegja.
L-ewwel parteċipazzjoni kienet għall-Festival tal-Eurovision 2006 meta bil-kanzunetta "You're My Dream" kiseb 3590 vot biex spiċċa fit-tmien post. Fis-sena suċċessiva, hu rnexxielu jikkwalifika għas-serata finali tas-selezzjoni nazzjonali fejn bil-kanzunetta "Whenever" hu kklassifika fir-raba' post b'total ta' 4,365 vot.
Il-katidral għandu żewġ korsiji fuq kull naħa, li jgħinu biex jirfdu waħda mill-ogħla volti Gotiċi fid-dinja, li hija kważi għolja daqs il-Katidral ta' Beauvais, li l-biċċa l-kbira tagħha ġġarrfet.
L-iktar kapulavur famuż fil-katidral huwa r-Relikwarju tat-Tliet Maġi, li ġie kkummissjonat minn Philip von Heinsberg, l-Arċisqof ta' Köln mill-1167 sal-1191, u li nħoloq minn Nicholas ta' Verdun, li beda jaħdem fuqu fl-1190.
Dan l-istat b'hekk ipprova jtejjeb ir-relazzjonijiet tiegħu mal-għadd kbir ta' Kattoliċi fil-popolazzjoni tiegħu li kiseb fl-1815, iżda speċjalment wara l-1871, ġie meqjus bħala proġett li jissimbolizza n-nazzjon Ġermaniż.
Fl-2004, il-katidral tpoġġa fil-lista tas-Siti ta' Wirt Dinji fil-Periklu, bħala l-unika sit tal-Punent fil-periklu, minħabba pjanijiet li kien hemm dak iż-żmien għall-kostruzzjoni ta' diversi binjiet għoljin fil-qrib, li kien ikollhom impatt viżiv fuq is-sit.
Minkejja li tħalliet mhux kompluta matul il-perjodu Medjevali, il-Katidral ta' Köln eventwalment ġie unifikat bħala "kapulavur ta' valur intrinsiku eċċezzjonali" u "xhieda kbira tal-qawwa u tal-persistenza tat-twemmin Kristjan fl-Ewropa Medjevali u moderna".
Anke bħala parti mill-avvenimenti tal-Jum Dinji għaż-Żgħażagħ, il-Katidral ta' Köln ospita spettaklu gala televiżiv tal-Missa Solemnis ta' Beethoven mill-Orkestra Filarmonika Rjali u mill-Kor Filarmoniku ta' Londra taħt id-direzzjoni tas-surmast Sir Gilbert Levine.
Ix-xogħol ta' tiswija u ta' manutenzjoni jsir b'mod kostanti f'partijiet differenti tal-binja, li qajla ma jkollhiex xi armar imwaħħal magħha, peress li l-katidral huwa espost għall-elementi bħar-riħ, ix-xita u t-tniġġis li jwasslu biex il-ġebla titħammeġ u tittiekel.
Bħala Sit ta' Wirt Dinji u binja li tospita r-Relikwarju tat-Tliet Maġi, il-Katidral ta' Köln huwa attrazzjoni ewlenija għat-turisti u għall-pellegrini, u huwa wieħed mill-eqdem siti ta' pellegrinaġġi u wieħed mill-iktar importanti fit-Tramuntana tal-Ewropa.
Il-parti tal-Lvant tal-katidral, li tlestiet taħt id-direzzjoni tal-arkitett Mastru Gerhard, ġiet ikkonsagrata fl-1322 u ġiet issiġillata permezz ta' ħajt temporanju ħalli setgħet tintuża u l-bqija tax-xogħol seta' jibqa' għaddej.
Tiswija ta' emerġenza fil-bażi tat-torri tal-Majjistral, li twettqet fl-1944 b'brikks ta' kwalità ħażina meħuda minn binja mġarrfa fil-qrib, baqgħet viżibbli bħala tfakkira tal-gwerra sal-2005, meta ġie deċiż li s-sezzjoni tiġi rrestawrata għad-dehra oriġinali tagħha.
Fuq barra, partikolarment mill-bogħod, il-binja hija ddominata miż-żewġ spiri tagħha, li huma Ġermaniċi għalkollox fil-karattru tagħhom, peress li huma lavur fil-beraħ bħal dak tal-katidrali ta' Ulm, ta' Vjenna, ta' Strasburgu u ta' Regensburg.
Skont Mickel, dan il-proġett kien stabbilixxa ruħu bħala sit għal metodoloġiji progressivi, f'termini ta' reġistrazzjoni adattabbli u demokratizzata, l-integrazzjoni ta' teknoloġiji kompjuterizzati, l-istrateġiji tat-teħid tal-kampjuni, u l-involviment tal-komunità".
Mellaart, l-iskavatur oriġinali, kien tal-fehma li dawn kienu figurini ffurmati sew u magħmula bir-reqqa, imnaqqxa u mogħtija l-forma mill-irħam, mill-ġebla tal-ġir kaħlanija u kannella, mill-iskist, mill-kalċit, mill-bażalt, mill-alabastru, u mit-tafal, li kienu jirrappreżentaw divinità femminili.
L-insedjament tal-Lvant jifforma tumbata li x'aktarx li kienet titla' sa 20 metru 'l fuq mill-pjanura fi żmien l-aħħar okkupazzjoni Neolitika. Hemm ukoll tumbata ta' insedjament iżgħar lejn il-Punent kif ukoll insedjament Biżantin ftit mijiet ta' metri iktar lil hinn lejn il-Lvant.
L-arkeologi ma identifikaw kważi l-ebda skart fil-binjiet, filwaqt li sabu munzelli ta' skart 'il barra mill-fdalijiet, bi skart tal-ikel u tad-dranaġġ, kif ukoll ammonti sinifikanti ta' rmied minn injam maħruq, qasab u demel tal-annimali.
Iktar 'il quddiem, milli jidher inbnew fran komunali kbar fuq dawn il-bjut. Maż-żmien, id-djar ġew rinnovati bit-tiġrif parzjali u bil-bini mill-ġdid fuq sisien tal-ġebel, li kien il-mod kif it-tumbata gradwalment għoliet. Ġew żvelati saħansitra tmintax-il livell ta' insedjamenti.
Çatalhöyük ; miktuba wkoll Çatal Höyük u Çatal Hüyük; çatal + höyük bit-Tork tfisser "tumbata mifruqa fi tnejn") kien insedjament ta' protobelt Neolitika u Kalkolitika kbira ħafna fin-Nofsinhar tal-Anatolja, li kien jeżisti għall-ħabta tas-7500 Q.K. sas-6400 Q.K., u li ffjorixxa għall-ħabta tas-7000 Q.K. F'Lulju 2012, is-sit tniżżel fil-lista tas-Siti ta' Wirt Dinji tal-UNESCO.
Dan huwa partikolarment hekk fil-każ tat-tempji fejn kull bini jidher li kien maħsub bħala entità skulturali fi ħdan il-pajsaġġ, ħafna drabi mgħollija fuq art għolja sabiex l-eleganti tal-proporzjonijiet tagħha u l-effetti tad-dawl fuq l-uċuħ tagħha jkunu jistgħu jitqiesu minn l-angoli kollha.
Arkitettura Griega Antika ġiet mill-Poplu li jitkellmu bil-Grieg li l-kultura iffjorixxiet fuq il-kontinent Grieg, il-Peloponnese, il-Gżejjer Eġew, u f'kolonji fl-Anatolja u l-Italja għal perjodu minn madwar 900 QK sal-1 seklu WK, bl-ewwel xogħlijiet arkitettoniċi li fadal jmorru minn madwar 600 QK.
Missier Peiresc kien maġistrat għoli u kirurgu fi Provence minn familja nobbli sinjura, li flimkien ma’ martu ħarab minn raħal twelidu ta’ Aix-en-Provence biex jevita l-pesta li kienet faqqgħet hemmhekk, u mar joqgħod f’Belgentier f’Var.
Fl-1610 du Vair xtara teleskopju, li Peiresc u Joseph Gaultier użaw għall-osservazzjoni tas-smewwiet, inkluż il-qmura ta’ Ġove; is-suġġeriment tiegħu biex l-ismijiet individwali mill-familja Medici jiġu applikati lill-“kwiekeb tal-Medici” ma ntlaqax.
Sabiex jiddetermina l-lonġitudni b’iktar preċiżjoni, huwa kkoordina l-osservazzjoni tal-eklissi lunari tat-28 ta’ Awwissu 1635 tul il-Mediterran; b’hekk seta’ jikkalkula li l-Baħar Mediterran kien fil-fatt 1,000 kilometru iqsar milli kien maħsub qabel.
Huwa kien ukoll politiku notevoli fir-reġjun tiegħu, u kittieb akkanit tal-ittri , u kien f’korrispondenza kostanti ma’ François de Malherbe, ma’ Hugo Grotius, mal-aħwa Dupuy, ma’ Alphonse-Louis du Plessis de Richelieu, u mal-ħabib kbir tiegħu Rubens.
Nicolas-Claude Fabri de Peiresc , spiss magħruf sempliċement bħala Peiresc, jew bil-forma Latina ta’ ismu Peirescius, kien astronomu, antikwarju u għaref Franċiż, li kellu korrispondenza wiesgħa max-xjenzati, u kien organizzatur ta’ suċċess tal-istħarriġ xjentifiku.
Wara li ngħata l-lawrija tiegħu, huwa vvjaġġa lejn Pariġi (fl-1605-1606, flimkien mal-patrun tiegħu Guillaume du Vair, il-President tal-Parlament ta’ Provence), Londra u l-Fjandri qabel ma reġa’ lura lejn Aix-en-Provence fl-1607 biex jieħu post zijuh bħala conseiller fil-Parlament ta’ Provence taħt du Vair u żamm din il-kariga sal-1615.
Meta Mithridates tilef fl-Ewwel Gwerra Mitridatika kontra l-konslu Ruman Lucius Cornelius Sulla, Efesu reġgħet għaddiet taħt it-tmexxija Rumana fis-86 Q.K. Sulla impona indennità enormi, flimkien ma' ħames snin ta' taxxi arretrati, u dan wassal biex il-bliet Asjatiċi jkunu midjuna ferm għal żmien twil.
Inizjalment, skont l-Atti tal-Appostli, Pawlu attenda s-sinagoga Lhudija f'Efesu, iżda wara tliet xhur sar iffrustrat bl-għebusija ta' ras uħud mil-Lhud, u ċaqlaq il-bażi tiegħu lejn l-iskola ta' Tyrannus.
Efesu ġiet stabbilita bħala kolonja Attika-Jonja fis-seklu 10 Q.K. fuq għolja , tliet kilometri miċ-ċentru ta' Efesu tal-qedem (kif indikat mill-iskavi fil-Kastell tas-Seljuk matul is-snin 90 tas-seklu 20).
Dan kien il-perjodu tal-espansjoni ta' Mycenae, meta l-Achaioi bdew jinsedjaw fl-Asja Minuri, proċess li baqa' għaddej sas-seklu 13 Q.K. L-ismijiet Apasa u Efesu jidher li għandhom l-istess oriġini, u kitbiet li nstabu dan l-aħħar jidher li jindikaw il-postijiet fir-reġistri Ittiti.
Mis-seklu 19, id-Dar tal-Verġni Marija, li tinstab xi seba' kilometri minn Selçuk, tqieset bħala l-aħħar dar ta' Marija, omm Ġesù fit-tradizzjoni Kattolika Rumana, abbażi tal-viżjonijiet tas-soru Wistinjana Anne Catherine Emmerich .
Lysimachus ġiegħel lin-nies jiċċaqilqu mill-insedjament l-antik madwar it-Tempju ta' Artemis għas-sit attwali xi żewġ kilometri 'l bogħod, meta bħala l-aħħar miżura r-re għerreq il-belt l-antika billi bblokka l-katusi tad-dranaġġ. L-insedjament il-ġdid uffiċjalment ġie msejjaħ Arsinoea jew Arsinoe , b'ġieħ it-tieni mara tar-re, Arsinoe II tal-Eġittu.
Illum il-ġurnata l-port jinsab ħames kilometri 'l ġewwa mill-ilma. It-telfa tal-port tagħha wasslet biex Efesu titlef l-aċċess li kellha għall-Baħar Eġew, li kien tassew importanti għall-kummerċ. In-nies bdew jitilqu mill-art baxxa tal-belt u jerħulha lejn l-għoljiet tal-madwar. Il-fdalijiet tat-tempji ntużaw bħala materjal għall-bini ta' djar ġodda.
Efesu (/ˈɛfɪsəs, ˈɛfəsəs/; bil-Grieg: , b'ittri Rumani: Éphesos; bit-Tork: Efes; li oriġinarjament setgħet ġiet mill-Ittit: 𒀀𒉺𒊭, b'ittri Rumani: Apaša) kienet belt fil-Greċja Antika mal-kosta Jonja, tliet kilometri fil-Lbiċ ta' fejn illum il-ġurnata hemm Selçuk fil-Provinċja ta' İzmir, it-Turkija.
Il-belt reġgħet bdiet tkattar il-ġid taħt tmexxija ġdida, u pproduċiet għadd ta' figuri storiċi importanti bħall-poeti Callinus u Hipponax, il-filosfu Eraklitu, il-pittur il-kbir Parrhasius u iktar 'il quddiem il-grammatiku Zenodotos u l-fiżiċi Soranus u Rufus.
Għall-ħabta tal-560 Q.K., Efesu nħakmet mil-Lidjani taħt ir-re Croesus, li minkejja li kien mexxej aħrax, kien jittratta lill-abitanti b'rispett u saħansitra sar il-kontributur ewlieni għar-rikostruzzjoni tat-Tempju ta' Artemis.
Efesu kompliet tistagħna, iżda meta Cambyses II u Darius għollew it-taxxi, il-poplu ta' Efesu ħadet sehem fir-Rewwixta Jonja kontra t-tmexxija Persjana fil-Battalja ta' Efesu , avveniment li wassal għall-gwerer bejn il-Griegi u l-Persjani.
Hemm bosta siti li jissuġġerixxu ċ-ċaqliq ta' insedjament bejn Żmien il-Bronż u Żmien ir-Rumani, iżda s-sedimenti li nġemgħu fil-portijiet naturali kif ukoll iċ-ċaqliq tax-xmara Kayster wasslu biex il-post qatt ma baqa' l-istess wieħed.
Efesu rvellat wara l-mewta kiefra ta' Agatokle, u tat lir-re Ellenistiku tas-Sirja u tal-Mesopotamja Seleucus I Nicator opportunità li jegħleb u joqtol lil Lysimachus, l-aħħar rivali tiegħu, fil-Battalja ta' Corupedium fil-281 Q.K. Wara l-mewt ta' Lysimachus il-belt reġgħet ingħatat l-isem ta' Efesu.
L-Asja Rumana kienet assoċjata ma' Ġwanni, wieħed mill-appostli ewlenin, u l-Vanġelu ta' San Ġwann jaf inkiteb f'Efesu għall-ħabta ta' bejn id-90 u l-100 W.K. Efesu kienet waħda mis-seba' bliet imsemmija fil-Ktieb tar-Rivelazzjoni, u dan jindika li l-knisja kienet b'saħħitha f'Efesu.
Polikrate ta' Efesu kien isqof tal-Knisja ta' Efesu fis-seklu 2 W.K. Huwa magħruf l-iktar għall-ittra tiegħu indirizzata lill-Papa Vittorju I, Isqof ta' Ruma, fejn iddefenda l-pożizzjoni Kwartodeċimana fil-kontroversja tal-Għid.
Abbażi tad-dokumenti eżistenti, il-kostruzzjoni tagħha tmur lura għall-perjodu bejn l-1524 u l-1525; madankollu, l-ewwel sular kbir tagħha, il-proporzjonijiet kbar, u l-frontun ċentrali tagħha huma tipiċi tal-katidrali li kienu wkoll monasteri, li nbnew fi żmien Ivan it-Terribbli.
Matul l-era turbo-ibrida, Hamilton baqa' bla telfa f'kull tiġrija affettwata mit-temp imxarrab mill- Grand Prix tal-Ġappun tal-2014 sal-Grand Prix tal- Ġermanja tal-2019, fejn is-sensiela tiegħu ta' kważi ħames snin inkisret minn Max Verstappen .
Is-sewqan tiegħu fit-temp imxarrab fil-Grand Prix tat-Turkija tal-2020 fejn kiseb is-seba' titlu dinji kien milqugħ ħafna, b'Joe Saward jiddeskriviha bħala "waħda mill-akbar prestazzjonijiet tiegħu": minkejja li kkwalifika biss is-sitt post għat-tellieqa wara li l-Mercedes tħabtu mat-tajers.
temperaturi u korsa li ma kellhomx qabda wara li reċentement reġgħet ħarġet, waqt it-tellieqa huwa lagħab fuq strateġija one-stop f’kundizzjonijiet imħallta filwaqt li r-rivali tiegħu għażlu li jibdlu t-tajers tagħhom għat-tieni darba, biex b’hekk ikun jista’ jieħu l-vantaġġ u jirbaħ b’aktar minn 30.
Qabel il-bidu tal- 2015, Hamilton ħabbar li mhux se jkun qed jeżerċita l-għażla tiegħu li jaqleb in-numru tal-karozza tiegħu għal 1, kif kienet il-prerogattiva tiegħu bħala Champion tad-Dinja renjanti, u minflok se jkompli jiġri bil-karriera tiegħu Nru 44.
Matul l-istaġun imqassar ta’ sbatax-il tellieqa, Hamilton kiseb 11-il rebħa (li kien ugwali għall-aħjar personali preċedenti tiegħu, iżda f’inqas tiġrijiet) inkluż waħda fil- Portugall biex kiser ir-rekord ta’ Schumacher ta’ 91 rebħa.
Dik is-sena, Hamilton avviċina lill-kap tat-tim tal-McLaren Formula One Ron Dennis waqt l- Autosport Awards għal awtografu u qal: "Hi. Jien Lewis Hamilton. Irbaħt il-Kampjonat Brittaniku u xi darba rrid inkun qed nsuq bil-karozzi tiegħek.” Dennis kiteb fil-ktieb tal-awtografi ta 'Hamilton: "Iċċempilli disa' snin oħra, imbagħad nirranġaw xi ħaġa.
Is-sena ta’ wara kienet l-ewwel staġun li kien skurjat minn sieħbu tat-tim, hekk kif Jenson Button spiċċa runner-up għaċ-champion Sebastian Vettel, matul sena li fiha distrazzjonijiet fil-ħajja privata tiegħu u problemi mal-uffiċjali tal-FIA raw lil Hamilton jispiċċa l-istaġun fil-ħames post tal-klassifika, u wara ħalef li se jerġa’ jmur lura għall-forma għall-2012.
Wara li spiċċa fuq il-podju fid-debutt tiegħu, Hamilton kompla biex waqqaf diversi rekords hekk kif spiċċa runner-up fil- 2007 Dinji tas-Sewwieqa tal-2007 kontra Kimi Räikkönen b'punt wieħed, inklużi dawk għall- aktar podju konsekuttivi li spiċċaw mid-debutt , l-aktar konġunt jirbaħ fi staġun tad-debutt u l-aktar punti fi staġun tad-debutt .
Matul l-istaġun, Hamilton u Alonso kienu involuti f’numru ta’ inċidenti li rriżultaw f’tensjonijiet bejn iż-żewġ sewwieqa u t-tim, li laħqu l-qofol tagħhom f’Alonso u McLaren itterminaw il-kuntratt tagħhom b’kunsens reċiproku f’Novembru.
Hamilton mexxa l-klassifika tas-sewwieqa għall-biċċa l-kbira tal-istaġun, filwaqt li ħeles mill-isfidi tat-titlu minn sieħbu Bottas, ir-Red Bull ta’ Verstappen li jaħdem bil-Honda u Leclerc promoss dan l-aħħar mill-Ferrari, biex kiseb is-sitt kuruna tas-sewwieqa tiegħu fil- Grand Prix tal-Istati Uniti tal-2019 żewġ tiġrijiet qabel it-tellieqa finali.
Wara t-tellieqa, Hamilton irrifletta fuq il-karriera ta’ Lauda, u qal: “Fl-aħħar mill-aħħar, bħala sewwieq, l-għan tiegħi xi darba hu li nittama li nkun rispettat daqs kemm kien . . . Żgur li hu xi ħadd li mexxa b’eżempju kbir, ħalla eżempju kbir, u kien eroj reali għal ħafna.” Hamilton reġa' libes elmu speċjali biex jagħti ġieħ lil Ayrton Senna fil- Grand Prix tal-Brażil tal-2019 .
Biex isostni lil ibnu, missier Hamilton ħa s-sensja mill-pożizzjoni tiegħu bħala maniġer tal-IT u sar kuntrattur, xi drabi jaħdem sa erba' xogħlijiet kull darba inkluż impjieg bħala bejjiegħ tal-ħġieġ, jaħsel il-platti, u jpoġġi tabelli għal aġenti tal-proprjetà, waqt li kien għadu jattendi t-tiġrijiet ta’ ibnu.
Holden issuġġerixxa li l-preġudizzju razzjali seta’ kkontribwixxa lejn in-nuqqas ta’ popolarità perċepit ta’ Hamilton meta mqabbel mal-kisbiet tiegħu, bir-razza u d-dehra fiżika ta’ Hamilton – ikunu ta’ razza mħallta u spiss jidhru imsielet sportivi, dreadlocks u ħwejjeġ tad-disinjaturi – jaljenaw xi wħud tradizzjonali tal-isport.
Oħrajn attribwixxu n-nuqqas ta’ apprezzament tiegħu għall-prevedibbiltà perċepita tar-riżultati matul l-era turbo-ibrida, u qabblu l-perjodu ta’ dominanza tiegħu ma’ dak ta’ Schumacher fil-bidu tas-snin 2000, u mat-tennisti Steffi Graf u Martina Navratilova, li lkoll saru aktar apprezzati.
Hamilton rebaħ l-ewwel titlu tiegħu b’mod drammatiku fl-aħħar tiġrija tal-istaġun, il -Grand Prix tal-Brażil tal-2008, qabeż lil Timo Glock għall-ħames pożizzjoni fl-aħħar kantunieri tal-aħħar dawra biex sar l-iżgħar Champion tad-Dinja tal-Formula Wieħed fl-istorja ta’ dak iż-żmien u biex jiċħad lir-rebbieħ tat-tellieqa Massa t-titlu b’punt wieħed.
Fl-aħħar mill-aħħar, suċċessjoni ta’ bidu fqir minn Hamilton kmieni fl-istaġun u splużjoni kruċjali tal-magna fil- Malasja fissret li Rosberg ħa t-titlu, li kiseb b’suċċess qabel ma ħabbar xokk li rtira mill-isport immedjatament wara li għeleb lir-rivali tiegħu.
L-istaġun tal-2018 kien l-ewwel darba li żewġ erba’ darbiet Champions tad-Dinja, Hamilton u Vettel, se jkunu qed jikkompetu għall-ħames titlu u kien dikjarat bħala l-“Ġlieda għal Ħames” mill-ġurnalisti u l-partitarji.
Madankollu, l-istaġun ta’ Vettel sfaxxat b’numru ta’ sewwieqa u żbalji mekkaniċi, filwaqt li s-sensiela ta’ sitt rebħiet ta’ Hamilton f’sebgħa fl-aħħar nofs tal-istaġun rat lil Hamilton jikseb it-titlu fil- Messiku għat-tieni sena konsekuttiva hekk kif stabbilixxa rekord ġdid għall- aktar punti fi staġun .
Fl-istaġun ta’ wara, huwa rebaħ l-ewwel titlu tiegħu b’mod drammatiku – b’qabża kruċjali fl-aħħar dawra tal-aħħar tiġrija tal-istaġun – biex isir l-iżgħar Champion tad-Dinja tal-Formula Wieħed fl-istorja.
Wara l-irtirar ta’ Rosberg, Sebastian Vettel tal- Ferrari sar l-eqreb rivali ta’ Hamilton f’żewġ battalji intensi fil-kampjonat, li fihom Hamilton qaleb darbtejn id-defiċits ta’ punti f’nofs l-istaġun biex jerġa’ jikseb titli konsekuttivi fl- 2017 u fl- 2018 .
Hamilton ġie kkreditat li kabbar is-segwitu globali tal-Formula Wieħed billi appella għal udjenza l'barra mill-isport, parzjalment minħabba l-istil ta' ħajja ta' profil għoli, l-attiviżmu ambjentali u soċjali tiegħu, u bħall-mużika u l-moda.
B'popolazzjoni ta' 1,558,395 abitant fil-31 ta' Lulju 2020, hija t-tielet l-akbar belt fil-Ġermanja, wara Berlin u Hamburg, u għalhekk l-akbar li ma tikkostitwixxix l-istat tagħha stess, kif ukoll il-11-il l-akbar belt fl-Unjoni Ewropea.
L-identifikatur tal-Isem Standard Internazzjonali magħruf ukoll bħala International Standard Name Identifier jew sempliċiment ISNI, huwa sistema ta' identifikazzjoni għall-identifikazzjoni unika tal-identitajiet pubbliċi ta' kontributuri għall-kontenut tal-midja bħal kotba, programmi televiżivi, u artikli tal-gazzetti.
Vladimir Kvint jiddefinixxi l-istrateġija bħala "sistema ta 'sejba, formulazzjoni u żvilupp ta' duttrina li tiżgura suċċess fit-tul jekk tiġi segwita kif imiss." It-teoristi tal-kumplessità jiddefinixxu l-istrateġija bħala l-iżvolġiment tal-aspetti interni u esterni tal-organizzazzjoni li jirriżultaw f'azzjonijiet f'kuntest soċjoekonomiku.
Henderson kiteb li l-istrateġija kienet ta’ valur minħabba: “riżorsi finiti, inċertezza dwar il-kapaċità u l-intenzjonijiet ta’ l-avversarju; l-impenn irriversibbli tar-riżorsi; il-ħtieġa ta’ koordinazzjoni ta’ azzjoni matul iż-żmien u d-distanza; l-inċertezza dwar il-kontroll ta’ l-inizjattiva; u n-natura tar-reċiproċi ta’ l-avversarji. perċezzjonijiet ta’ xulxin”.
Minn dak iż-żmien sas-seklu 20, il-kelma "strateġija" bdiet tindika "mod kif tipprova ssegwi għanijiet politiċi, kif ukoll it-theddida jew l-użu attwali tal-forza, f'dijalettika tar-rieda" f'kunflitt militari, fejn iż-żewġ avversarji jitqabdu.
L-għalliem tal-Kulleġġ tal-Gwerra Navali tal-Istati Uniti, Andrew Wilson, iddefinixxa l-istrateġija bħala l-"proċess li bih l-iskop politiku jiġi tradott f'azzjoni militari." Lawrence Freedman iddefinixxa l-istrateġija bħala l-"arti li toħloq il-poter."
Dwar il-Gwerra minn Carl von ClausewitzFit-teorija militari, l-istrateġija hija "l-użu kemm matul il-paċi kif ukoll il-gwerra, tal-forzi kollha tan-nazzjon, permezz ta' ppjanar u żvilupp fuq skala kbira, fuq medda twila, biex tiżgura s-sigurtà u r-rebħa" .
Minkejja li l-biċċa l-kbira tal-knejjes Protestanti fil-provinċji Ġermaniżi meħuda mill-Polonja fl-1945 saru Kattoliċi, iż-żewġ Knejjes tal-Paċi eżistenti sa llum u għadhom jaqdu l-parroċċi Luterani tagħhom.
Minkejja d-diffikultajiet fiżiċi u politiċi, it-tliet Knejjes tal-Paċi f'Jawor, fi Świdnica u f'Głogów kienu fost l-ikbar binjiet reliġjużi b'qafas tal-injam fl-Ewropa permezz ta' soluzzjonijiet tal-kostruzzjoni u arkitettoniċi.
Minbarra x-xogħol tiegħu bħala mużiċista, Watts ikkontribwixxa bl-arti grafika u bl-arti tal-komiks fid-diski bikrin tar-Rolling Stones bħall-qoxra tad-diska tal-vinil ta' Between the Buttons u kien responsabbli għall-konferenza stampa fil-Belt ta' New York fejn tħabbar it-tour mużikali tal-1975.
F'nofs l-1962, Watts iltaqa' għall-ewwel darba ma' Brian Jones, Ian "Stu" Stewart, Mick Jagger u Keith Richards, li wkoll kienu jiffrekwentaw il-klabbs tal-R&B ta' Londra, iżda Watts qabel finalment li jingħaqad mar-Rolling Stones f'Jannar 1963.
Watts inizjalment baqa' bejn ħaltejn fir-rigward tat-tranżizzjoni tiegħu għall-R&B, u stqarr "Għaddejt għar-rhythm and blues. Meta staqsewni biex indoqq, ma kontx naf x'inhu. Ħsibt li kien qisu Charlie Parker, imma ddoqqu bil-mod".
Fl-1989, Watts iddaħħal fil-Klassifika tal-Aqwa Esponenti tar-Rock and Roll, u fl-2004 iddaħħal fil-Klassifika tal-Aqwa Mużiċisti tar-Renju Unit mar-Rolling Stones, għalkemm Watts ma attendiex għall-okkażjoni tat-tħabbir tal-ewwel klassifika.
L-ewwel abitanti Griegi — il-ħallieqa taċ-ċivilizzazzjoni Elladika Medja u taċ-ċivilizzazzjoni ta' Mycenae warajha — insedjaw il-belt ta' Tiryns fil-bidu tal-perjodu Medju , għalkemm il-belt esperjenzat l-ikbar tkabbir matul il-perjodu ta' Mycenae.
L-Akropoli nbniet fi tliet fażijiet: l-ewwel fażi lejn l-aħħar tal-perjodu Elladiku Aħħari II , it-tieni fażi fil-perjodu Elladiku Aħħari III , u t-tielet fażi fl-aħħar tal-perjodu Elladiku Aħħari III B .
B'hekk, il-leġġenda Griega tikkollega t-tliet ċentri Argoliċi ma' tliet eroj mitiċi: Acrisius, il-fundatur tal-kolonja Dorika ta' Argos; ħuh Proetus, il-fundatur ta' Tiryns; u n-neputi tiegħu Perseus, il-fundatur ta' Mycenae.
Imbagħad kien hemm insedjament Neolitiku iżgħar, f'nofs it-tielet millenju Q.K., segwit minn insedjament pre-Elleniku bikri li ffjorixxa madwar 15-il kilometru fix-Xlokk ta' Mycenae, fuq għolja twila 300 metru, wiesgħa 45-100 metru, u għolja mhux iktar minn 18-il metru.